Soppens mycel finnes til enhver tid i bakken på funnstedene, men den kalles ofte en vårsopp fordi fruktlegemer vanligvis dannes på våren. I Artsdatabanken rapporteres det 317 belagte funn i Norge per september 2024. Et belagt funn vil si at finneren har samlet inn materiale som gjør det mulig å etterprøve identifikasjonen. Funnene er konsentrert i perioden april–juli, men de fleste er funnet i mai.